《寄韩孟郁易州学博 其二》
明代·区怀瑞

诸生缝帐近皇州，仙客青毡亦壮游。座上莫停鹦鹉赋，酒傍重壮鹔鹴裘。

南珠绕树光千里，北雁穿云响百楼。何用梦寻燕市月，与君歌筑话离愁。

作者简介：广东高明人，字启图。少有才，为辅臣赵志皋所重。天启七年举人，授当阳县知县。时县邑残破不堪，莅任后设义仓，兴学校，招集逃亡，民得稍安，有政声。后补平山令，告归。有《趋庭稿》、《游燕草》、《游滁草》等。